Na podlagi 3. člena Zakona o zavodih (Uradni list RS, št. 12/91, Uradni list RS/I, št, 17/91 - ZUDE, Uradni list RS, št. 55/92 – ZVDK, 13/93, 66/93, 45/94 – odl. US, 8/96, 31/00 – ZP–L, 36/00 – ZPDZC in 127/06 – ZJZP) in 31. člena Zakona o lekarniški dejavnosti (Uradni list RS, št. 85/16, 77/17, 73/19 in 186/21) 15. člena Statuta Občine Kidričevo (Uradno glasilo slovenskih občin, št. 62/16 in 16/18) je Občinski svet Občine Kidričevo, na svoji \_\_\_\_\_ redni seji, dne \_\_\_\_\_ 2024

sprejel

**ODLOK**

**o dopolnitvah Odloka o ustanovitvi javnega lekarniškega zavoda Lekarne Ptuj**

1. člen

(1) V Odloku o ustanovitvi javnega lekarniškega zavoda Lekarne Ptuj (Uradni list RS, št. 1/19 in 205/21) se v 12. členu dodata novi osmi in deveti odstavek, ki glasita:

»(8) Zavod lahko opravlja na področju svojega delovanja tudi tržno dejavnost, opravljanje takšne dejavnosti pa ne sme ogroziti izvajanja osnovne dejavnosti zavoda. Z izvajanjem tržne dejavnosti mora zavod zagotoviti najmanj pokritje vseh s tržno dejavnostjo povezanih odhodkov. Zavod mora v poslovnih knjigah zagotavljati ločeno spremljanje poslovanja med tržno dejavnostjo in javno službo, kot to določa zakon.

(9) Dejavnosti iz petega in šestega odstavka tega člena se lahko opravljajo tudi kot tržne dejavnosti.«.

(2) V 24. členu se v 3. točki dodata novi šesta in sedma alineja, ki glasita:

»- zemljišče in prostori Lekarniške podružnice Markovci, posamezni del 34, v stavbi 428, k.o. Markovci (ID znak: 6113163), ki je lastnina občine Markovci,

-prostori Lekarne Kidričevo, posamezni del 17, v stavbi 1291, k.o. Lovrenc na Dravskem polju – Kidričevo (ID znak: 425/1291-17), ki je lastnina občine Kidričevo.«

1. člen

Ta odlok začne veljati, ko ga v enakem besedilu sprejmejo mestni svet in občinski sveti občin ustanoviteljic ter naslednji dan po objavi v Uradnem listu Republike Slovenije.

Številka: 007-14/2017-

Dne

 Anton Leskovar;

 župan Občine Kidričevo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obrazložitev:

Predlagani Odlok o dopolnitvah Odloka o ustanovitvi javnega lekarniškega zavoda Lekarne Ptuj je pripravljen na podlagi predloga Lekarn Ptuj, uskladitev z Zakonom o lekarniški dejavnosti (Uradni list RS, št. 85/16, 77/17, 73/19 in 186/21), uskladitev z Zakonom o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP) ter v skladu s revizijskim poročilom Računskega sodišča, oktober 2021 - se opredeli tržna dejavnost, zagotavljanje pokritja te dejavnosti ter način prikaza v poslovnih knjigah.

Glede na navedeno predlagam Občinskemu svetu Občine Kidričevo, da Odloka o dopolnitvah Odloka o ustanovitvi javnega lekarniškega zavoda Lekarne Ptujobravnava in sprejme po skrajšanem postopku, saj gre za manj zahtevne spremembe in dopolnitve odloka.

Pripravila:

Nataša Koderman

 Anton Leskovar;

 župan Občine Kidričevo